| REMISSION POUR MONSEIGNEUR DE NAVARRE ET POUR SES FRERES DU FAIT DE LA MORT DU CONNESTABLE | Johannes , Dei gratia Francorum rex . Notum facimus universis presentibus et futuris quod , cum nuper per quosdam familiares seu alias gentes et complices carissimi et fidelis filii nostri , Karoli , regis Navarre , comittis Ebroicensis , et carissimorum consanguinorum nostrorum , Philippi et Ludovici de Navarra , fratrum suorum , et alios , de mandato vel ad procurationem predictorum filii et consanguinorum nostrorum seu alicujus ipsorum , Carolus de Yspania , quondam et tunc Francie connestabularius , nosterque consangineus , penssatis ut dicitur insidiis fuerit interfectus et per carissimas dominas nostras reginas Johanam amictam et Blanchiam sororem predicti filii nostri ipsumque filium nostrum humiliter nobis extiterit supplicatum ut super facto mortis predicte et omnibus que ejus occasione ante et post vel in ipso commissa fuerunt et omnibus inde futuris cum ipso filio nostro suisque complicibus in hac parte dignaremur agere gratiose . Nos qui suggerente nobis maturata clementia misereri potius eligimus quam ulcisci causa vel occassione facti hujusmodi de quo nos plenarie certioratus tenemus , attente considerans dictum factum dicte mortis et quicquid inde secutum est , quocumque modo factum sit aut fuerit , omniaque alia singula terminum excessum et delictorum quorumcumque genera que occasione facti hujusmodi tam in eo faciendo quam etiam ante et post ipsum factum commissa vel perpetrata exstiterint , per eosdem seu alterum ipsorum et quicquid inde secutum est tam in rebellionibus , furtis , rauberiis et inobedientiis quam in latrociniis vel aliis captionibus bonorum , congregationibusque prolocutionibus , conspirationibus , tractatibus , monopoliis , confederationibus ac etiam sacramentis , si qui vel que cum nostris et regni nostri ininicis vel aliis quibuscumque initi vel concordati seu tractati fuerunt per dictos filium et consanguineos nostros aut dictos suos complices vel alterum eorumdem , contra nos et regnum nostrum seu personam vel statum aut officiarios nostros vel alterum eorumdem , quam aliis quibuslibet excessibus , criminibus et delictis per eosdem seu alterum ipsorum occasione predicta perpetratis vel ex eadem secutis a toto tempore transacto usque ad diem confectionis presentium litterarum , sive sint lese crimina magestatis aut alia qualiacumque , quantumcumque grandia , etiam si majora sint quam illa que superius sunt expressa , predictis filio et consanguineis nostris ac omnibus et singulis familiaribus , complicibus et confortatoribus suis , seu ejus vel eorum alteri consentientibus , vel eisdem quoquomodo preventibus seu prestantibus in hac parte consilium , auxilium vel favorem ac eorum cuilibet , prout eum tangit aut tangere potest , et in quantum tenetur aut teneri potest , seu de hiis aut aliquibus eorum potest quacumque via seu causa vel futuris posse temporibus prosequi vel acusari quoquomodo omnemque penam vel penas criminales et civiles quam vel quas propter hoc incurerunt , seu quomodolibet incurisse dici possent remissimus , indulsimus atque quittavimus auctoritate regia de nostre plenitudine potestatis , ex certa sciencia et gratia speciali , tenoreque presencium remittimus et indulgemus totaliter et quittamus omnem quam ipsi et eorum quilibet propter hoc contraxerunt , seu ob hoc contraxisse dici possent infamiam , penitus abolendo , ipsos ad famam suam , si eidem propter hoc in aliquo extitit derogatum , nec non ad terras et bona sua omnia , si que ob hoc confiscata fuissent vel confiscari deberi dici possent , remittimus et restituimus integre per presentes ipsos et horum quemlibet in tali et ita securo statu sicut erant antequam premissa perpetrata fuissent , vel aliquis eorumdem nostris dictis auctoritate regia et speciali gratia reponendo , anichilhantes penitus et revocantes omnes processus et banna , si qui vel que contra ipsos aut eorum alterum ob hoc facti vel inchoati fuerunt , universis et singulis justiciariis et aliis officialibus et procuratoribus nostris silentium perpetuum imponendo . Volumusque quod nostra presens gratia , remissio et indulgentia teneat et valeat in omnibus et singulis casibus et quolibet eorumdem , qui sub articulis expressis superius possunt quomodolibet intellegi , licet non fuit hic specificati vel modus circumstancie aut dependencie facti , etiam si tales sint qui exprimi debuissent ; volentes etiam nostram presentem remissionem et gratiam tenere et valere omnibus supradictis et cuilibet eorumdem et quod ipsi insimul et quibuslibet per se possint et possit se ipsa vivare et uti ac si omnes ipsi et horum quilibet essent ibi nominati , et omne id in quo eorum quilibet fore fecit vel deliquit occasione predicta ac si expresse fuisset in nostris presentibus litteris declaratum , ac si etiam nos ex hoc certiorati ad plenum fuissemus , licet foram aliquid sit de quo non sumus ad plenum informati ; nolentes , immo expresse prohibentes , procuratorem nostrum seu quemcumque alium audiri seu recipi ad dicendum , allegandum vel propone n dum aliquid contra presentem gratiam nostram via subreptionis seu iniquitatis aut alias quoquomodo modernis temporibus vel futuris ; promitentes etiam bona fide pro nobis et sucessoribus nostris regibus Francie tenere et teneri facere nostram presentem gratiam , remissionem , quittationem et indulgentiam , eamdemque gaudere et uti facere supradictos et quemlibet eorumdem , quodque in contrarium nullatenus veniemus aut venire faciemus , nec propter facta predicta vel alterum eorumdem ipsos seu ipsorum alterum molestabimus , inquietabimus vel molestari clam vel palam , directe vel indirecte in bonis aut corporibus faciemus aut etiam promittemus . Damus igitur tenore presentium in mandatis dilectis et fidelibus gentibus nostris presentis nostri Parlamenti et qui ipsum tenebunt etiam in futurum omnibusque et singulis justiciariis , capitaneis , procuratoribus et aliis officialibus nostris regni nostri ac cuilibet eorumdem quatenus supradictos et eorum quemlibet nostra presenti remissione et gratia gaudere et uti paciffice ac perpetuo faciant et premitant , nec contra ejus tenorem ipsos aut horum aliquem inquietent vel molestent seu quomolibet inquietari vel molestari permitat , nonobstantibus quibuscumque arrestis , ordinationibus et statutis per nos seu predeccessores aut successores nostros in contrarium editis vel edendis , factis seu faciendis , que premissis aut eorum aliquibus derogare vel prejudicare possent , que , quo adhoc , extendi nolumus quoquomodo ; volentes etiam et concedentes predictis et eorum cuilibet quod transcriptum vel transcripta presencium litterarum sigilo Castelleti nostri Parisius vel alterius sigilii regii sigillata valeat et valeant ac si esset vel essent sicut presentes littere sigillata . Quod ut firmum et stabile permaneat in futurum , nostrum sigillum presentibus litteris duximus apponendum , nostro in aliis et alieno in omnibus jure salvo . Datum Parisius , quarta die martii , anno Domini millesimo CCC quinquagesimo tertio .